Hamar Pålegg

Hamar Pålegg også kjent som HaPå er et pålegg bestående av kondensert melk, sukker, salt og sitronsyre. Varemerket ble introdusert av De Norske Melkefabrikker og fabrikken på Hamar i 1949Nestle-Nordic.com – Nestlé Norges Historie, 1949  (Besøkt 3. januar 2009), som i 1954 skiftet navn til Nestlé etter å ha vært i deres eie siden 1898. Idéen bak det populære pålegget oppsto under krigen, da mange familier karamelliserte sukret kondensert melk (Dulce de leche) i hjemmene sine. Tidligere fantes også sjokolade- og ananasvarianter.

 Avvikling av fabrikken på Hamar 
I juni 2008 ble det kjent at Nestlé skulle avvikle fabrikken på Hamar på grunn av for høye driftskostnader, noe som gjorde at det ble satt igang arbeid for å se på muligheter til å flytte produksjonen av HaPå.NRK.no – Nestlé legger ned i Hamar (Av Anne Næsheim, publisert 16. juni 2008, besøkt 3. januar 2009) Den 16. desember 2008 var siste produksjonsdag for pålegget, som dette året hadde en markedsandel på rundt åtte prosent.VG.no – Ha det for HaPå (Av Anne Leifsdatter Grønlund, publisert 2. januar 2009, besøkt 3. januar 2009)

 Kavli overtar produksjonen 
3. april 2009 overtok næringsmiddelkonsernet Kavli varemerket HaPå fra Nestlé, og produksjonen startet opp igjen i Bergen.Kavli.no – HaPå blir bergenser  (Besøkt 20. januar 2010) Kavli overtok samtidig Nestlés produksjonsutstyr, og fram til sommeren 2010 ble HaPå produsert på samme måte som det ble gjort av Nestlé på Hamar. Fra august 2010 blir Hapå produsert i en helt ny produksjonslinje, som blant annet inkluderer nye og mer effektive kokegryter. Samtidig ble produktet lansert på nytt med en oppfrisket logo og design.
Bakgrunnen for at Kavli overtok dette varemerket, var en Facebook-aksjon som samlet over 7000 norske forbrukere som protesterte mot at Nestlé ville slutte å produsere HaPå.

 Referanser 

 Eksterne lenker 
 Nestle-Nordic.com – Produkter > søtpålegg
 Kavli.no
 Hapa.no 

Kategori:Pålegg
Kategori:Søtsaker
Kategori:Næringsliv i Hamar
Kategori:Varemerker
Kategori:Hamars historie
Kategori:Nestlé
Kategori:Næringsliv i Bergen